MOKUNA XXIX 
Ia Kahalaomapuana i hoi mai ai mai kana huakai imi Alii, mai 
Kealohilani mai, hai aku la oia i ka moolelo o ko laua hele ana, a 
me na hihia he nue, a me na lauwili ana, a me na mea a pau ana i 
ike ai iloko o kona manawa hele. 
Iloko nae o kana manawa e olelo nei no ka olelo kauoha a Kaono- 
hiokala, i mai la o Laieikawai i kona mau hoa, “ E na hoa, ia Kaha- 
laomapuana, e olelo nei no Kaonohiokala ke kaikunane o kakou, 
kuu kane hoi, ke kau e mai nei ia’u ka halia o ka maka’u, a me ka 
weliweli, ke kuhi nei au he kanaka, he Akua nui loa ka! Iahona 
paha a ike aku, o kuu make no paha ia, no ka mea, ke maka’u honua 
€ mai nei no i kona manawa aole me kakou.” 
T aku la kona mau hoa, “Aole ia he Akua, he kanaka no e like me 
kakou, o kona ano nae, a me kona helehelena, he ano Akua. <A no 
kona hanau mua ana, lilo ai oia i hiwahiwa na na makua o kakou, 
ma ona la i haawiia’i ka mana nui hiki ole ia makou, a o Kaha- 
laomapuana nei, alua wale no mea i haawiia’i ka mana, koe aku nae 
ke kapu no ko kakou kaikunane, nolaila, mai maka’u oe; aia no 
hoi paha a hiki mai la, ike aku no hoi paha oe la, he kanaka no e 
like me kakou.” 
Mamua aku nae o ko Kahalaomapuana hoi ana mai Kealohilani 
mai, ua ike mua aku ka Makaula hookahi malama mamua’ku o ko 
laua hoi ana mai. Nolaila, wanana mua ka Makaula me ka olelo iho, 
“K loaa ana ka pomaikai ia kakou mai ka lewa mai, aia a hiki aku 
ina po mahina konane e hiki mai ai. 
“ Aia a lohe aku kakou i ka hekili kui pamaloo, a me ka hekili 
iloko o ke kuaua, ia manawa e ike ai ko ka aina nei, he ua me ka 
uwila, he kaikoo nia ka moana, he waikahe ma ka aina, uhi paaia ka 
aina, a me ka moana a punie ka noe, ke awa, ka ohu, a me ke kualau. 
“A hala ae ia, a i ka la o Mahealani, ma ka ehu kakahiaka, i ka 
manawa e keehi iho ai na kukuna o ka la i ka piko o na mauna, ia 
manawa e ike aku ai ko ka aina, he Kamakahi ke noho mai ana iloko 
o ka onohi o ka la, he mea like me ke keiki kapu a kuu Akua. E ike 
auanei ka aina i ka luku nui ma ia hope iho, a nana e kaili aku i ka 
poe hookiekie mai ka aina aku, alaila, no kakou ka pomaikai, a me 
ka kakou pua aku.” 
A lohe kana mau kaikamahine i keia wanana a ka Makaula, nalu 
iho la lakou iloko o lakou iho ma ke kaawale i keia wanana a ka 
Makaula, me ka hai ole aku i ua Makaula nei, no ka mea, ua hooma- 
nao wale ae la lakou no ka Jakou mea i hoouna aii ko Jakou kaikaina. 
Ma kona ano Makaula, ua hiki ja ia ke hele aku e kukala ma Kauai 
a puni, me ka hai aku i kana mea i ike a no na mea e hiki mai ana 
mahope. 
an 
